**Erasmus+ KA1 mobilitási projektek – egyéni beszámoló**

2022-1-HU01-KA122-VET-000072982

A résztvevő adatai

|  |  |
| --- | --- |
| Név | Kollár Katalin Brigitta |
| Beosztás | Oktató |
| Intézmény | VIK Vendéglátó, Turisztikai, Szépészeti Baptista Technikum, Szakképző Iskola és Gimnázium |

A mobilitás adatai

|  |  |
| --- | --- |
| Mobilitás típusa  (nem helyes törlendő) | szakmai továbbképzés |
| Továbbképzés címe  (amennyiben releváns) | Methodology Revisited , Revitalised and Reenergised –Language Teaching Methodology |
| Fogadó intézmény neve | Executive Training Institute, Malta ESE Building, ESE Building, Paceville Avenue, St Julians, STJ 3103, Malta |
| Fogadó intézmény típusa  (nem helyes törlendő) | * oktatási intézmény * továbbképző intézmény |
| Fogadó ország | Málta |
| Munkanyelv | angol |
| Mobilitás időtartama  (munkanapok száma)  Utazási napok száma:  Mobilitási időszak: | 10 nap  2 nap  2022.08.15.-2022.08.26. |

Tanulási eredmények

|  |  |  |
| --- | --- | --- |
| **Az elvárt tanulási eredmények meghatározása a mobilitás tervezési szakaszában (pályázat)**  (A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.) | **A tanulási eredmények értékelése a mobilitás után**  (Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre.) | **Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**  (A terjesztésre vonatkozó tervek.) |
| A módszertani kurzuson elsajátítok legalább 2-3 új tanítási módszert a sok módszer közül azért, hogy egy dinamikus, motiváló tanulási környezetet hozzak létre a diákjaim számára.  Emellett még több olyan technikát tanulok meg, amellyel élénkítem az óráim hangulatát és felkeltem a tanulók érdeklődését, mint például a " Viccek az angolórán" kurzuson elsajátítom, hogyan  lehet az órákba 1-2 viccet úgy beletenni, hogy a tanulók figyelme ne terelődjön el a fő tananyagról.  Képes leszek a kint elsajátított IKT módszereket beépíteni a saját óráimba.  Megismerek új audiovizuális platformokat és alkalmazom ezeket – új és korszerű applikációk, különböző platformok  Bővítem kulturális ismereteimet a mobilitáson keresztül, melyet később integrálok a pedagógiai munkámba a diákok motiválása érdekében.  Fejlesztem az együttműködő képességem, készségemet a csoportos munkavégzések alkalmával.  Megerősítem a nyelvi, szociális és kulturális készségeimet, új tudásra szerzek, amelyet aztán a diákokkal is megoszthatok.  Gyarapítom az interkulturális kommunikációm kompetenciáit az idegen kultúrákból érkezett kollégákkal való kapcsolattartás miatt. | Az előre eltervezett és kitűzött célokat sikeresen elértem.  A képzésen számtalan olyan módszert ismertem meg, amelyet tudok majd használni a mindennapos pedagógiai munkám alkalmával.  A tanórai hangulat élénkítésére és a tanulói motiváció növelésére irányuló technikák közül kiemelném ”a humor alkalmazása az angolórákon” mellett, a You Tube videók és videóklippek használatát, a dráma és szerepjáték alkalmazását, illetve azokat a feladatokat is, amelyekkel a kiejtést humoros módon lehetett gyakoroltatni. Továbbá rengeteg nagyon jó feladatot kaptam, amelyeket majd angolórákon a diákokkal is gyakoroltathatok annak érdekében, hogy sokkal motiváltabban vegyenek részt a tanulók a tanórákon.  Az IKT módszerek közül különös figyelmet kaptak az online nyelvtant- és szókincset gyakoroltató feladatok, illetve a nyelvtanulást segítő videók és Dvd-k. A kooperatív technikák kapcsán jelentősen elmélyítettem tudásomat.  Jó kapcsolatot alakítottam ki más országból érkező kollégákkal, a szabadidőben is velük töltöttem az időt, és azóta is tartjuk a kapcsolatot.  Hasznosan töltöttem a szabadidőmet, felfedeztem Málta látványosságait, gasztronómiáját. Emellett sokat utaztam, meglátogattam többek között Vallettát, Mdinát, Gozot, a Kék Lagúnát, a Kék Barlangot, Popeye falut, Rabat-ot, Marsaxlokk-ot, Bugibbát, illetve a megalitikus templomokat is. | A kurzus során elsajátított módszereket és technikákat teljes mértékben alkalmazni tudom a munkámban, hiszen a módszerek és technikák elméleti bemutatása mellett a gyakorlati alkalmazást is gyakoroltuk, illetve feladatgyűjtemények széles körű tárházával láttak el az oktatók.  A két hét során számos olyan technikával ismerkedtem meg részletesen közelebbről, amelyet majd használhatok és beépíthetek óráimba, mint például a színesrúd készlet alkalmazása a szófaji meghatározásnál (főleg a taktilis tanulótípusoknál), a futó diktálás, amely a helyesírás-kiejtés mellett a tanulók kooperatív képességét is fejleszti (kinetikus nyelvtanulóknál) vagy a hibajavítási technikák közül számos új feladattípussal találkoztam, amely a hagyományos tanári javítás helyett ön- illetve társjavítást alkalmaz. Ezeket mind be fogom építeni a pedagógiai munkámba. A saját wikipediás oldal készítését is be fogom tudni mutatni a tanulóknak, illetve kérem őket, hogy ők is készítsenek egy ilyen weboldalt. Kiemelném a néma videó alapú tevékenységeket, amelyeket párbeszéd- alkotás oktatásánál fogok használni, így növelve a tanulók kreativitását és motivációját. |

További információ: [Az iskola és a világ](https://tka.hu/kiadvany/7099/az-iskola-es-a-vilag) TKA, 2016.

A továbbképzés programja / szakmai látogatás (job shadowing) munkaterve

|  |
| --- |
| Engaging the Learner: Motivating Today’s Students  Get Them Talking: Encouraging Students to Speak  Learner Styles & Multiple Intelligences  The Chemistry of Words: Collocation  The Dictation Revival  Songs & Music & their Learning Potential  Tell me a Story! Using Stories in the Classroom  Using Computers-Exploiting the Internet  Using Videos & DVDs  Cuisenaire Rods and Language Learning  Using Concordances & Dictionaries for Vocabulary  Grammar Practice Activities  Setting Up Online Activities  Co-operative Learning  Warmers, Fillers & Coolers  Drama, Roleplays & Simulations  Colloquial English and Idiomatic Language  Learning Vocabulary  Using Humour for Language Learning  You Tube, Videoclips & Learning  Making Pronunciation Fun  Conversation- How we really speak  Dealing with Learner Errors  Techno-Learn: Wikis  Designing Crosswords & Quizzes  Teaching Language through Project Work  Writing Strategies  Language Development: Speaking Activities  Course Evaluation and Feedback |

A résztvevő feladatai a mobilitás előtt

Kérjük, röviden mutassa be, hogyan készült fel a mobilitásra.

|  |
| --- |
| Felkészültem Málta látványosságaiból, a tömegközlekedési eszközeiből. Tanulmányoztam az intézmény által megküldött tematikát, előzetesen átnéztem a szükséges módszertant.  Szállást kerestem és foglaltam.  Részt vettem a projekt megbeszéléseken, amelyeket a koordinátor vezetett.  Felkészítő tréningen vettem részt a kollégákkal. A földrajz szakos oktatónk az ország földrajzi elhelyezkedéséről, klímájáról, érdekességeiről beszélt, illetve a történelem szakos kolléga ismertette az ország történelmét, kulturális vonatkozásait. Információkat gyűjtöttem az országról és néhány hasznos tudnivalóról olyan kollégáktól, akik már jártak Máltán.  Emellett önismereti tréninget tartottunk, amely nagyban enyhítette a kiutazás előtti feszültségeket, izgalmakat.  A mobilitásban résztvevő kollégákkal együtt rendszeresen megbeszélésen vettünk részt.  Megismertem a mobilitással kapcsolatos adminisztrációs feladatokat, pontos teendőket.  Az előlegbefizetés és a számlázás miatt felvettem a kapcsolatot a képző intézménnyel, ahol nagyon segítőkészek és együttműködőek voltak. |

Dátum: Budapest, 2022.09.01. Kollár Katalin Brigitta

résztvevő aláírása